Naratorul: Într-o vale îndepărtată din Utah,
există o fermă despre care unii spun că este blestemată.
Oamenilor de pe acea proprietate li se întâmplă lucruri rele.
Acolo există pericole. E un fapt real.
Naratorul: Creaturi înspăimântătoare străbat ținuturile.
Se spun povești despre niște fiare învăluite în pelerine,
care ies în fugă din pădure și îi hăituiesc pe oameni.
Ființa despre care vorbim vine direct la tipul ăsta și începe să urle la el.
Naratorul: Lumini amenințătoare apar pe cer.
Eu personal am văzut
cum părți din terasa de stâncă păreau să strălucească.
Naratorul: Sunt găsite animale ucise.
Au socotit că bovinele le-au fost luate și mutilate.
Nu este vorba doar de OZN-uri.
Nu este vorba doar de creaturi ciudate.
Nu este vorba doar de mutilări de animale. Sunt toate astea la un loc.
Sunt lucruri care s-au întâmplat aici
și care m-au zguduit până în străfunduri.
Naratorul: Ce se ascunde în spatele fenomenelor ciudate
care au loc la Ferma Skinwalker?
Și oare rezolvarea misterelor ar putea duce
la schimbarea întregii noastre realități?
Ceva profund se întâmplă la Ferma Skinwalker
și acel ceva se roagă să fie studiat.
Naratorul: Există o ușă
în Univers.
Dincolo de aceasta se află promisiunea adevărului.
Ne cere să punem la îndoială
tot ceea ce am fost învățați vreodată.
Dovezile sunt peste tot în jurul nostru.
Viitorul este chiar în fața ochilor noștri.
Nu suntem singuri.
Nu am fost niciodată singuri.
MISTERUL FERMEI SKINWALKER Traducere și adaptare: Bic@2021
Naratorul: Districtul Uintah, Utah.
Amplasat într-o vale adâncă,
înconjurat de unele dintre cele mai înalte vârfuri montane
din America de Nord,
se află un pământ blestemat, în suprafață de 512 acri,
cunoscut sub numele de Ferma Skinwalker.
Nativii Utes avertizează despre o ființă
întunecată care trăiește în această zonă,
despre observații ciudate pe cer,
despre întâlniri cu creaturi terifiante,
despre mutilări de animale precum și
despre numeroase alte activități paranormale
care au fost raportate aici vreme de secole.
Ferma Skinwalker a devenit locul unde se petrec întâmplări pe care
oamenii le raportează ca fiind ciudate.
Se află într-o zonă din statul Utah, care seamănă foarte mult cu un teren sterp,
iar ceea ce există acum acolo
este o preerie înaltă, de deșert, o zonă cam de felul ăsta.
Acum, ce este
și ce se întâmplă de fapt acolo, devine o cu totul altă întrebare.
Este un loc unic în lume,
unde fenomenul se exprimă
într-o formă impresionantă.
Este, de asemenea, zona cea mai fierbinte și mai studiată cu metode științifice,
pentru activitățile paranormale și OZN de acolo, din toate timpurile.
Naratorul: Legendele nativilor americani spun
că o prezență străină
la Ferma Skinwalker
s-a manifestat de când locuiesc oameni în zonă,
ceea ce, conform dovezilor arheologice,
înseamnă cel puțin 10.000 de ani.
Primii coloniști europeni
care au trecut prin aceste locuri
pe la sfârșitul anilor 1700, au avut propriile experiențe bizare,
pe care le-au înregistrat în jurnalele lor.
Primii europeni
care au traversat bazinul Uintah, călugării franciscani,
au consemnat că, noaptea, vedeau obiecte care treceau
pe deasupra focurilor de tabără,
obiecte cu adevărat ciudate, pe care noi, acum, le-am putea numi OZN-uri.
Americanii nativi, triburile indigene
care trăiau deja acolo, au avut aceste experiențe vreme de generații.
Locul acela, de când oamenii s-au stabilit în regiune,
a fost locul unor activități paranormale...
obiecte ciudate pe cer, OZN-uri.
Există atât de multe povești despre Ferma Skinwalker,
primele, despre mutilările de vite.
Există povești care spun că, dacă faci săpături pe acea proprietate,
te vei îmbolnăvi.
Sunt chiar și povești mai ciudate,
despre creaturi fioroase, învelite într-o mantie, care ieșeau în fugă din pădure.
S-au văzut OZN-uri.
Ei au văzut diferite creaturi.
Au văzut lucruri ciudate petrecându-se pe cer.
Deci, sunt prezente aceste fenomene diferite
care, toate, s-au întâmplat la acea fermă,
motiv pentru care unii s-au referit la ea
ca la un adevărat Disneyland al paranormalului.
Naratorul: Cel mai cunoscut dintre fenomenele paranormale
asociate cu Ferma Skinwalker
este creatura după care este botezată proprietatea.
Asocierea skinwalker-ului
cu acest misterios ținut
poate fi urmărită până spre mijlocul secolului al XIX-lea.
În ianuarie 1864, disputele teritoriale
din Utah și Arizona dintre triburile Navajos, Utes
și armata Statelor Unite
au atins punctul culminant.
După decenii de conflicte,
armata i-a îndepărtat pe indieniii Navajo din regiune,
forțându-i să pornească în ceea ce a devenit cunoscut
sub numele de „drumul cel lung” către New Mexico.
Indienii Navajo au dat vina pe cei din tribul Ute că au ajutat armata americană
și, prin urmare, au blestemat
țara de sus, unde s-au stabilit cei din Ute.
Și trebuie să fi fost un blestem destul de puternic deoarece, chiar și astăzi,
există lucruri cu adevărat interesante
care se întâmplă acolo, sus.
Naratorul: Blestemând ținutul,
vrăjitorii Navajo au încercat să invoce o entitate
numită „Yee naaldooshii”, sau „skinwalker”.
Skinwalker are, de obicei,
între 2 până la 2,10 m. înălțime
și sunt creaturi foarte periculoase.
Este descris ca fiind asemănător unui lup,
dar mergând în două picioare.
Deci, inevitabil, îți generează imaginea unui vârcolac.
Subiectul skinwalker este la fel de grav ca un atac de cord.
Acest lucru nu este un fleac.
Chiar și numai să vorbesc despre el, mă pune într-un anumit pericol.
Skinwalker-ul
este un lucru rău.
Vrea să controleze oamenii,
comunitățile, regiunile
și să aibă această putere asupra oamenilor
și obține acest lucru prin frică.
Ute, până în prezent, sunt foarte respectuoși.
Sunt foarte atenți. De fapt, ei păstrează
o distanță corespunzătoare față de Ferma Skinwalker.
Ei cred cu tărie
că nu doar acest teren este blestemat, ci și bazinul Uintah,
iar locul unde se concentrează fenomenele observate
este Ferma Skinwalker.
Naratorul: Ar fi oare cu putință ca un monstru cunoscut sub numele de skinwalker
să se furișeze, într-adevăr, pe terenurile Fermei Skinwalker?
Și dacă da, această creatură a fost cea invocată de vrăjitorii Navajo?
Sau este ceva legat de activitatea paranormală,
și poate de o altă lume,
activitate care a fost observată pe proprietatea respectivă vreme de secole?
Jurnalistul de investigație George Knapp
a fost unul dintre primii reporteri care a expus poveștile ciudate
de la Ferma Skinwalker,
pe la mijlocul anilor 1990,
când a realizat interviuri ample cu familia de fermieri Sherman,
care deținea proprietatea.
Apare într-o bună zi un tip,
pe când familia de fermieri se afla încă acolo.
Era un tip ca Grizzly Adams, mare și bărbătos, cu barbă,
care a spus că s-a simțit atras către proprietate
și i-a spus fermierului:
„Trebuie să fiu aici.
"Sunt atras în acest loc. Trebuie să fac asta.
Poți să mă lași să intru pe proprietate?"
Fermierul, un pic nedumerit, îi spune: „Bine, intră”.
Și îl lasă pe tip să intre.
Fermierul și fiul acestuia îl însoțesc pe individ spre clădirea principală
și îl urmăresc cu privirea,
chicotind în urma lui.
Ei aud zgomote în tufiș,
apoi se uită pe deasupra și văd că se mișcă ceva.
După aceea, o creatură a ieșit din tufiș,
chiar acolo unde se afla tipul acesta,
și au văzut că semăna cu monstrul din Predator,
camuflată, cu un camuflaj opac,
o tehnologie a invizibilității.
Creatura se apropie de tipul acesta și începe să răcnească.
Îl sperie groaznic pe individul care își holbează ochii
și care zboară pur și simplu înapoi
și aterizează pe spate.
Fermierul și fiul său aleargă imediat spre el.
Este împietrit și, agățându-se de ei, nu le mai dă drumul.
L-au însoțit în afara proprietății, în timp ce el se jura că acela este diavolul,
că este Satana și spunea că vor arde în iad pentru genul acesta de lucruri.
Naratorul: Este oare posibil ca înfricoșătoarea creatură
pe care au văzut-o atât fermierii, cât și misteriosul lor vizitator,
să fie ceea ce indienii Navajo numesc „skinwalker”?
Era o ființă din altă lume?
Sau chiar dintr-o altă dimensiune?
Astfel de povești i-au îndemnat pe nenumărații căutători de ciudățenii
să facă pelerinaje la fermă.
Dar pentru cei care au locuit și au lucrat acolo,
precum actualul supraveghetor al fermei, Tom Winterton,
Ferma Skinwalker nu este un loc pe care să-l tratezi cu ușurință.
Fusesem avertizat să nu fac săpături la această fermă,
ceea ce mi s-a părut absolut ridicol.
Păi, aceasta este o fermă.
La fermă asta faci. Sapi găuri pentru stâlpii din gard, sapi șanțuri.
Așa că i-am acordat atenție zero.
Și, nu știu dacă are vreo legătură sau nu,
dar m-am ales cu această leziune severă,
care îmi provoacă infamația capului.
Am avut o secreție de lichid care mi-a separat țesutul gras de craniu
și, până în prezent, medicii mei
încă nu au venit cu o explicație pentru ceea ce s-a întâmplat.
Ei au spus că asta nu este posibil
din punct de vedere medical,
nu pot să nu spun că sunt lucruri
care s-au întâmplat aici și care m-au zdruncinat până străfundul inimii.
Când patrulam perimetrul locului,
atât pe jos, cât și cu vehiculele noastre,
eram dotați cu armament greu.
Și asta nu neapărat
din dorința de a răni pe cineva.
Mai mult, nu știm cu ce avem de-a face
- și este un loc periculos... - Dimineaţa.
Voce de bărbat: Hei, Caleb. Ce mai faci, omule?
Printre lucrurile normale care sunt aici
mai dăm ochii și cu necunoscutul.
Naratorul: Ce anume ar putea explica oare atât de multele întâlniri incredibile
raportate pe o singură întindere de teren de doar 512 acri,
de mai multe grupuri de oameni,
pe o perioadă de sute de ani?
Numeroasele relatări despre OZN-uri
ar putea indica o conexiune extraterestră?
Poate că mai multe indicii pot fi găsite
examinând mai atent poveștile
despre skinwalker și legătura acestuia
cu zeii antici.
Mijlocul anilor 1990.
Actualii îngrijitori ai fermei, familia Sherman,
împlinesc trei luni de când sunt pe proprietate,
când, încep să experimenteze ceea ce ei cred
că sunt activități paranormale.
Ei îi relatează jurnalistului de investigație George Knapp
despre evenimentele ciudate la care au fost martori.
Deci, soția merge la cumpărături
și ia suficientă mâncare pentru câteva săptămâni.
Ajunge acasă, scoate toate cumpărăturile din portbagaj,
le pune în dulapuri,
apoi iese din cameră și când se întoarce,
găsește toate lucrurile puse înapoi în pungi.
Într-o dimineață face un duș,
încuie ușa și ia cu ea un prosop și o perie de păr.
Iese din duș și cu toate că ușa este încă încuiată,
prosopul și peria de păr au dispărut.
Peria de păr o găsește, mai târziu, în congelator.
Naratorul: Inițial, doar doamna Sherman
a fost martora activității de poltergeist de la fermă.
Dar nu a trecut mult timp până când și soțul ei a avut propriile experiențe.
Fermierul este afară unde sapă niște găuri în pământ,
folosind un excavator mare și greu.
Sapă găuri pentru a monta un gard.
Se oprește o secundă, își șterge fruntea, se uită în jur
și observă că mașina de găurit a dispărut.
El o găsește trei săptămâni mai târziu,
la vreo 60 de metri mai încolo, într-un arbore de bumbac.
Naratorul: Experiențele familiei Sherman, deși bizare, nu sunt unice.
Vom extrage aici câteva date pe care le-am adunat,
- așa că hai să analizăm asta! - Naratorul: Membrii echipei
care anchetează în prezent Ferma Skinwalker au raportat
fenomene similare poltergeistului, petrecute pe respectiva proprietate.
Una dintre experiențele bizare pe care le-am trăit a fost
atunci când eram în dormitorul meu din centrul de comandă,
încercând să adorm.
Nu mai era nimeni în jur.
Am simțit ca și cum cineva a venit și a lovit patul cu genunchiul.
Și cum împingea totul în cale.
M-am ridicat și m-am uitat să văd dacă se întâmplă ceva.
Nu era nimic care să fi putut zgudui așa tare patul,
dar parcă cineva s-ar fi lovit de el.
De mai multe ori, am auzit voci.
Alături de mine au mai fost și alte persoane care au auzit vocile acelea.
Interesant este că nu am nici o idee
dacă era o voce care se auzea,
sau ceva care se juca în mintea mea.
Există anumite locuri din fermă,
în care atunci când intri
ți se pare că ai nimerit într-o cameră plină de oameni.
Spui într-una „scuzați-mă”
în timp ce te miști prin acel spațiu, pentru că ai sentimentul
că te vei ciocni de cineva.
Naratorul: Dar dacă se petrece, cu adevărat, o activitate paranormală,
ce anume ar putea să o provoace?
Autorul și cercetătorul Lynn Picknett consideră că
toate aceste fenomene ciudate care se petrec
la Ferma Skinwalker, trebuie să fie interconectate unele cu altele.
Când te uiți la fenomenele de la Ferma Skinwalker
vezi tot felul de manifestări.
Dar poate că, de fapt, te uiți la un singur fenomen.
Cu siguranță, printre cele mai dramatice tipuri
de fenomene paranormale, sunt cele de tip poltergeist...
adică literalmente un „spirit zgomotos”,
care bântuie într-un mod distructiv.
Este foarte probabil ca toate aceste
variate și multiple incidente paranormale
de la Ferma Skinwalker să fie cauzate de o singură entitate
sau de o singură sursă de energie
și nu vorbim în acest caz de o energie sau de o entitate binevoitoare.
Naratorul: În timp ce, adesea, unii cercetători
ai paranormalului atribuie fenomenele poltergeist
fie unei entități spirituale, fie unei energii telekinetice,
potrivit indienilor Navajo,
această tipologie se potrivește, de asemenea, profilului
unui skinwalker, care este atât un schimbător de formă
cât și un personaj parșiv.
Ideea că un skinwalker
este un farseur vine dintr-o mulțime de povești Navajo,
în care se vorbește despre coiot ca despre un păcălitor.
Dar un skinwalker nu folosește întotdeauna
masca unui coiot, el va folosi și masca unui lup.
Va folosi pielea oricărui animal pe care o are la dispoziție.
Se spune că se pot preschimba în bufnițe,
se pot transforma în ciori sau corbi,
se pot schimba în pisici, dacă au acea piele la îndemână.
Opinia noastră este că manipulează
ADN-ul propriului corp.
Naratorul: Povești despre ființe precum skinwalker,
care își pot schimba forma și care păcălesc oamenii,
pot fi găsite în culturile din întreaga lume.
Uneori identificați ca zei șmecheri,
ei sunt adesea descriși ca provenind dintr-o altă lume,
sau dintr-o altă dimensiune.
Avem poveștile scandinave despre Loki,
care este un foarte mare păcălitor.
Avem poveștile celtice cu zâne
care sunt, de asemenea, șmechere.
Avem povești despre Krishna
care, și el, este un tip de zeu șmecher,
căruia îi place să facă glume pe seama oamenilor.
Deci, în întreaga lume, găsim astfel de povești,
despre ființe care păcălesc oamenii și care pot să ia alte forme.
Acesta pare a fi o entitate, un extraterestru,
care acționează ca un skinwalker.
Poate că este un extraterestru prins
într-o poartă interdimensională,
care se manifestă din când în când
și care, până la urmă, terorizează această fermă.
Naratorul: Este oare posibil ca skinwalker
să fie o ființă extraterestră
care a venit dintr-o altă dimensiune?
Dintr-un univers paralel?
Teoreticienii astronauților antici sugerează că,
pe lângă poveștile despre zeii șmecheri,
arta rupestră primitivă oferă dovezi
ale unei conexiuni din altă lume.
La Nine Mile Canyon,
la doar 90 de km sud de Ferma Skinwalker,
zona abundă de reprezentări ale unor creaturi cu aspect misterios,
cu antene uriașe și capete de formă ciudată.
Pentru mulți membri ai triburilor Navajo și Ute,
ei reprezintă străvechi vizitatori din stele.
Vedeți, aceste figuri...
mi s-a spus că sunt oameni din stele,
că sunt oameni din alte lumi sau din alte dimensiuni,
care au venit, s-au întâlnit și au comunicat
cu oamenii antici care trăiau acolo.
O mulțime de inscripții în piatră, care reprezintă
probabil portaluri, care seamănă cu niște fusuri,
sunt de fapt găuri în Univers care permit accesul
către diferite dimensiuni.
Naratorul: Nu departe de Nine Mile Canyon se găsesc petroglife similare,
la Sego Canyon, San Rafael Swell și Temple Mountain.
Arată ca niște astronauți.
Sunt creaturi ciudate care,
din toate punctele de vedere,
par să plutească în cer.
Parcă ar purta căști.
E foarte ciudat.
Aceste desene au de jur împrejurul lor simboluri de tip vortex.
Trebuie să-ți pui întrebarea: mai exact, cine a realizat aceste petroglife
și ce au văzut acei oameni,
pentru că par a fi imagini ale unor extratereștri.
Naratorul: Petroglifele din zonele care înconjoară Ferma Skinwalker
indică oare faptul că Utah-ul este un loc
vizitat încă din vechime de extratereștri și poate chiar până în epoca modernă?
Iar petroglifele în formă de spirală indică oare faptul că ar putea exista
în Munții Uintah un fel de portal
care se deschide către alte dimensiuni?
Fort Duchesne, Utah...
1968.
Tânărul Larry Cesspooch, în vârstă de 17 ani, se află alături de prietenii săi,
conducând de-a lungul unei infame porțiuni de drum,
pe lângă Ferma Skinwalker.
În timp ce se apropie de locul cunoscut sub numele de Dead Man's Curve,
numit așa după numărul mare
de accidente auto care au avut loc acolo,
ei văd un obiect luminos pe cer.
Conduceam pe acolo, eram în gașcă,
și am ajungs în apropiere de Dead Man's Curve
când, șoferul s-a uitat în oglinda retrovizoare și a spus:
"Ce naiba e asta?"
Era o minge de foc,
iar acea minge de foc venea în după noi.
Așa că i-am spus să meargă mai repede,
dar chestia asta a zburat peste capetele noastre.
Când i-am spus mamei mele, ea și-a amintit că
se mai vorbise despre un incident similar,
petrecut pe când era mai tânără.
Și alți membri din trib au văzut acel glob de foc.
Naratorul: Alte rapoarte indică faptul că localnicii
asistă cu regularitate la astfel de evenimente ciudate,
atât în, cât și în jurul Fermei Skinwalker, de zeci de ani.
Diferitele relatări descriu lumini intermitente,
globuri plutitoare și OZN-uri.
În întreaga zonă, au apărut sute
de rapoarte despre OZN-uri,
ale multor oameni care văd aceleași lucruri.
Această parte deosebită a zonei a primit porecla de „Aleea OZN”,
din cauza numărului mare
de observări care au fost raportate.
Am văzut deschizături.
Erau găuri în cer, voci,
nave care treceau pe deasupra, sfere.
Este vorba oare de E.T.?
E greu de spus!
Evenimentele sunt absolut reale.
Am privit personal cum părți din terasa de piatră,
de 400 până la 500 de metri, par să strălucească.
Este posibil să nu vedem decât o banală sursă de lumină terestră,
dar poate că e vorba de ceva mult mai interesant.
Naratorul: În anii 1990, proprietarii Fermei Skinwalker
au observat și ei lumini ciudate pe cer.
Când i-au relatat lui George Knapp experiențele lor,
el a descoperit că OZN-urile erau conectate la cealaltă activitate paranormală
care avea loc pe proprietate.
La început au auzit pași grei
pe sub fereastra dormitorului, noaptea.
Apoi, au început să vadă, tot noaptea, niște forme întunecate,
umanoide, pe la ferestre.
După care au început să audă pași grei în interiorul casei.
Apoi se trezesc peste noapte
și văd ceva în partea de jos a patului.
Ieșeau noaptea, se plimbau de colo colo,
auzeau voci imateriale venite de sus,
din cer, de deasupra capului,
vorbind o limbă ciudată, aproape ca și cum și-ar fi bătut joc de ei.
Încep să vadă mici globuri luminoase plutind în jurul lor,
aparent controlate inteligent,
zburând în jurul copacilor.
Naratorul: Este oare posibil ca rapoartele despre globurile plutitoare,
activitatea poltergeist
și creatura cunoscută sub numele de skinwalker
să nu reprezinte fenomene separate?
Ar putea fi mai bine înțelese
luându-le în considerare ca pe un tot unitar?
O altă poveste spusă lui George Knapp de către Sherman
poate dezvălui încă un alt aspect al misterului de la Ferma Skinwalker.
În prima zi petrecută pe proprietate,
au văzut, pe deasupra tufișurilor, un fel de animal
care vrenea spre ei.
Bărbații se gândesc: „Acesta este un lup”.
E uriaș. Spatele lupului
se ridică până la mijlocul pieptului.
Au mângâiat chestia asta.
Era o creatură reală, fizică.
Acum, vițeii sunt în țarc.
Cu toții s-au îngrămădit într-un colț,
speriați de acest lup.
Cu excepția unui vițel care face greșeala
de a-și scoate botul printre barele țarcului.
Lupul îl vede...
sare în aer, circa 6 metri,
aterizează pe capul acestui vițel
și încearcă să-l scoată din țarc.
Băiatul fermierului scoate un pistol cal.357 din camion
și îl aduce, iar tatăl trage un foc spre lup.
Niciun țipăt, nici sânge, nimic.
Apoi trage a doua și a treia oară.
Urmează a patra lovitură
îndreptată spre acest lup, apoi o a cincea
care lovește direct în pieptul creaturii,
iar o bucată de carne, cu blană cu tot, este smulsă
din partea laterală a corpului și cade pe pământ.
Lupul, rănit, se întoarce
și pur și simplu se îndepărtează.
Deși cinci focuri de armă au fost băgate în chestia asta, totuși nu l-au doborât.
Naratorul: Shermanii spun că l-au urmărit pe lup în preerie,
după urmele lăsate pe pământul ud.
Au ajuns în cele din urmă la o poieniță de dincolo de preerie, într-o zonă mocirloasă,
urmele ducând până în mijlocul
câmpului noroios, unde s-au și oprit.
S-a dus. Parcă ar fi fost aspirat în cer.
Naratorul: Mai târziu, când Shermanii au spus această poveste
unui grup de oameni de știință care venise să investigheze ferma,
li s-a arătat o serie de fotografii
și au fost întrebați dacă vreuna dintre imagini seamănă cu animalul
pe care l-au întâlnit.
Au etalat o gamă de fotografii ale diferitelor specii de lup,
și au cerut fiecăruia dintre membrii familiei,
să indice care era imaginea cu care semăna creatura.
Și tipul pe care l-au identificat cu toții
este acela cunoscut sub numele de „lupul cumplit”.
Lupul cumplit, desigur, a dispărut de circa 10.000 de ani.
Dacă un astfel de lup cumplit este, de fapt, ceea ce au întâlnit Shermanii,
ar putea asta să fie un alt indiciu cu privire la ceea ce se întâmplă
la Ferma Skinwalker?
Mulți teoreticieni ai astronauților antici cred că
răspunsul este simplu.
Potrivit acestora, ferma dispune, cel mai probabil,
de un fel de portal interdimensional,
unul care ar permite, nu numai călătoria de la o dimensiune la alta,
ci și către diferite puncte din timp și spațiu.
Și ei mai cred, de asemenea, că omul care știe întregul adevăr
este miliardarul excentric care a deținut până de curând
Ferma Skinwalker, Robert Bigelow.
Naratorul: Ferma Skinwalker. 1996.
După doi ani de manifestări non-stop ale unor
fenomene paranormale și extraterestre,
Shermanii sunt nevoiți să vândă ferma.
Cumpărătorul este un om aproape la fel de misterios
ca și proprietatea în sine.
Studierea Fermei Skinwalker a început mai întâi
cu cercetarea privată.
Este vorba de un om pe nume Robert Bigelow.
El a reunit o echipă de oameni de știință
pentru a studia atât fenomenul,
cât și ceea ce se întâmpla la fermă.
Ferma a jucat rolul unui laborator viu,
pentru a se putea într-adevăr face
o cercetare științifică concentrată a fenomenului
și să se încerce să se înțeleagă ce se întâmplă cu adevărat aici.
Naratorul: Omul de afaceri Robert Bigelow, un miliardar din Las Vegas
și-a făcut averea în domeniul imobiliar.
Dar, între timp, și-a orientat invesțiile financiare
către industria aerospațială și în direcția căutării
vieții extraterestre.
Căutarea vieții extraterestre a intrat în atenția lui Robert Bigelow,
care probabil a cheltuit mai mulți bani în cercetarea misterului OZN
decât oricare altă persoană din istorie.
A zburat într-acolo, s-a întâlnit cu fermierul,
a ascultat el însuși experiențele prin care au trecut aceștia
și-a adus echipa acolo și a cumpărat ferma.
A plasat o echipă de oameni de știință pe terenul fermei,
echipă dotată cu camere foto și echipament științific,
așa că în următorii șapte ani după ce a cumpărat-o,
a avut oamenii prezenți acolo cam 24/24-7/7.
Am fost cu Bob Bigelow în ziua în care a venit
și a cumpărat ferma.
Am fost primul care a petrecut noaptea pe culmea de deal
cu vedere la fermă.
Diferența o face faptul că unele lucruri foarte, foarte ciudate s-au întâmplat acolo,
fenomene care desfid doar simpla descriere.
Naratorul: Cu un an înainte de achiziționarea Fermei Skinwalker,
Bigelow a fondat Institutul Național
pentru Științele Descoperirii sau NIDS.
Având angajat personal cu o mare varietate
de specializări în diferite discipline,
NIDS a fost înființat pentru a studia o gamă largă
de evenimente inexplicabile, de la supranatural
la extraterestru.
Când Bigelow s-a mutat la Ferma Skinwalker,
și-a luat cu el oamenii de știință din NIDS,
a montat camere și alte dispozitive de monitorizare
pe întreaga proprietate și a căutat să studieze
personal și îndeaproape fenomenele paranormale.
El chiar a construit un laborator acolo
De asemenea, el a asigurat perimetrul Fermei Skinwalker
cu dispozitive de securitate impenetrabile,
și și-a ținut descoperirile
ascunse de ochiul public, până în prezent.
Întrebarea este de ce ar arunca Bigelow
milioane și milioane de dolari
în acel proiect particular?
Ce se întâmplă acolo?
Și interesant, Robert Bigelow,
după ce a vândut această fermă, nu s-a prezentat niciodată
pentru a relata ceea ce a experimentat în realitate acolo.
A păstrat toate aceste informații pentru sine,
fie pentru că este
ceva greu de crezut,
fie pentru că nu este nimic acolo.
Deci, pentru că el este un personaj atât de evaziv,
se pune întrebarea: care variantă este adevărată?
Naratorul: În timp ce Robert Bigelow a făcut tot posibilul
pentru a ține investigația despre Ferma Skinwalker
în afara atenției opiniei publice,
el însuși a devenit știre de prima pagină,
când, pe 16 decembrie 2017, The New York Times
a publicat o poveste explozivă intitulată
„Glowing Auras și Black Money:
Programul misterios OZN al Pentagonului."
Articolul a dezvăluit că, în 2007,
au fost alocate 22 de milioane de dolari
de către guvernul american, pentru a investiga OZN-urile,
într-un proiect ultrasecret, denumit „Program avansat de identificare
a amenințărilor aerospațiale”, sau AATIP.
Forța motrice din spatele acestui proiect
nu a fost nimeni altul decât Robert Bigelow,
a cărui companie, Bigelow Aerospace,
a efectuat cea mai mare parte a cercetărilor,
de la sediul lor de la Ferma Skinwalker.
Bigelow Aerospace
este cea care a primit
cea mai mare parte din cele 22 de milioane de dolari,
pentru a face investigații aerospațiale.
Toate știrile au apărut pe la mijlocul lunii decembrie
dar nimeni nu a întrebat pe nimeni: „Ce zici despre depozitul
care deține artefacte extraterestre?”
Naratorul: Când au fost interogați despre AATIP,
oficialii guvernamentali au declarat
că a fost un proiect menit să identifice navele spațiale venite
nu din alte lumi,
ci din alte țări.
Cu toate acestea, opinia respectivă nu este împărtășită de Robert Bigelow.
Investigația sa despre fenomenele de la Ferma Skinwalker
l-a convins oare că extratereștrii
sunt prezenți pe Pământ?
Zvonurile includ informația că pe acea proprietate
au fost găsite unele materiale exotice.
Se vorbește despre un fel de tije
confecționate din elemente chimice exotice din tabelul periodic.
Sau despre un fel de bază, sau un vechi artefact extraterestru,
din subsolul proprietății.
Constatările echipei lui Bigelow
nu au fost niciodată dezvăluite pe deplin.
Există tot felul de zvonuri și povești
despre lucruri care s-au întâmplat
în timp ce echipa Bigelow era aici, pe proprietate.
Au vorbit despre o deschidere laterală în terasa de stâncă
și despre o navă spațială care zboară
spre un fel de bază subterană.
Naratorul: Ar putea oare ca experiențele lui Robert Bigelow să confirme
că Ferma Skinwalker nu este doar un loc
al unor vizite extraterestre,
ci și un portal prin spațiu și timp?
Unii teoreticieni ai astronauților antici sugerează
că există ceva mai profund, care lucrează acolo
și că Ferma Skinwalker nu este doar
un loc special pe Pământ,
ci o locație importantă pentru Univers.
Naratorul: La Ferma Skinwalker
au fost raportate o serie de întâmplări ciudate.
Totul, de la observații ale unor fiare preistorice
și activitate tip poltergeist,
până la monștri care își schimbă forma
și la misterioase sfere de lumină care apar pe cer.
Dar un anumit detaliu pare să fie consecvent:
felul în care aceste fenomene înfricoșătoare
se manifestă brusc, ca și cum ar apărea din aer.
Ar putea fi așa din cauză că există într-adevăr în această zonă
un fel de portal prin spațiu și timp,
așa cum cred mulți teoreticieni ai astronauților antici?
În timp ce majoritatea activităților desfășurate de Robert Bigelow
pe această proprietate au rămas strict secrete,
totuși jurnalistul de investigație George Knapp a putut afla
despre cel puțin o întâlnire extraordinară.
A fost într-o noapte... unul dintre cele mai dramatice lucruri
care s-a întâmplat, acolo, cu doi dintre oamenii de știință...
oameni la nivel de doctorat.
Se plimbau împrejurul locuinței,
când au observat doi tipi care erau sus, pe Terasa Skinwalker, monitorizând valea.
Aveau echipamente cu infraroșu, cu care supravegheau de acolo.
Iar unul dintre ei, cu dispozitivul cu infraroșu, a văzut ceea ce părea a fi
un bulgăre de lumină murdară,
care plutea la doar câteva picioare de la sol
și îi apelează pe walkie-talkie pe tipii ăștia de jos,
întrebând: „Hei, voi îl vedeți?”
"Da, vedem, dar este cam neclar."
Apoi spune: „Hei, se întâmplă ceva, se schimbă”.
Băieții noștri, care privesc de la înălțime,
văd cum lumina care a apărut deasupra solului se extinde.
Această minge de lumină se întindea.
A devenit un fel de tunel de lumină.
Prin acest tunel venea o siluetă umanoidă.
Un fel de monstru l-a atins,
l-a tras de umeri și așa a ieșit.
Avea o înălțime de 2-2,5 m., era neagră, fără alte caracteristici.
După ce a ieșit, tunelul a colapsat și a redevenit din nou cât un bulgăre luminos.
Parcă ar fi fost un tunel interdimensional,
care venea dintr-o altă realitate.
Naratorul: Conform triburilor Navajo și Ute,
astfel de portaluri există.
Trebuie să revenim la povestea creării neamului Navajo.
Povestea lor spune că au trecut
prin mai multe lumi subterane și că
au venit în lumea aceasta printr-o gaură în pământ
sau, dacă vrei, printr-un portal.
Există deschideri...
portaluri, dacă dorești să le spui astfel...
în Univers,
care permit călătoriile prin diferite dimensiuni,
iar aceste portaluri există de eoni.
Deci, cei care au cunoștință despre existența lor,
pot călători prin acestea și înainte și înapoi.
Naratorul: Teoreticienii astronauților antici subliniază că
teoriile științifice emergente vin în sprijinul
credințelor localnicilor, care susțin nu doar că există și alte dimensiuni,
ci și că este posibilă călătoria între ele.
Fizica cuantică, în esență,
permite prezența mai multor dimensiuni
care coexistă cu a noastră.
Ceea ce vedem în locuri precum Ferma Skinwalker,
sunt creaturi ciudate,
entități neobișnuite care călătoresc prin portaluri și intrări.
Este perfect posibil ca ființe și creaturi
din alte tărâmuri ale existenței
să poată sări literalmente din dimensiunea lor în lumea noastră.
Din ce în ce mai mulți oameni de știință vorbesc
în termeni ezoterici despre locuri extraordinare, cu energii foarte puternice,
în care realitățile se amestecă sau se estompează.
Din descrierile Fermei Skinwalker,
acesta ar putea fi unul dintre acele locuri extraordinare.
Naratorul: Deși teoria existenței unui portal la Ferma Skinwalker
poate părea incredibilă,
viitorologul Caroline Cory face un pas chiar mai departe.
Știm că Universul fizic se bazează pe geometrie.
Acum suntem în faza în care prezicem că acolo există o matrice,
un tip de rețea modelată în jurul planetei,
o structură asemănătoare unei țesături,
cu puncte de intrare și ieșire specifice,
care permit manifestări
ale anumitor fenomene care par supranaturale sau paranormale.
Dacă, fix în aceste locații,
există deschizături, vom avea parte de tot felul de anomalii,
care s-ar petrece tocmai din cauza acestor găuri.
Vom observa, probabil, o anomalie pe cer,
sau am putea vedea, de asemenea, vreun animal preistoric,
deoarece există o falie, o deschizătură,
în această țesătură spațială.
Naratorul: O ruptură în țesătura spațiului?
S-ar putea oare ca Ferma Skinwalker
să nu fie doar un portal,
ci chiar un fel de deschizătură cosmică, prin care entități
din alte dimensiuni, din alte părți ale Universului
și chiar din alte momente ale timpului, ar putea intra în lumea noastră?
De fapt, poveștile și tradițiile locale susțin această teorie.
Multe dintre investigațiile noastre
au descoperit că aceste lucruri sosesc
prin portaluri necunoscute.
Indiferent dacă portalurile sunt pe cer sau pe sol.
Ceea ce am observat este că oamenii care ne descriu acest lucru
spun că aud un sunet puternic.
Că sunetul străbate fizic corpul
și te zguduie la propriu.
Naratorul: Ar putea exista o explicație cu adevărat științifică
pentru diferitele fenomene care se petrec la Ferma Skinwalker?
Una pe care oamenii nu sunt încă pregătiți să o înțeleagă pe deplin?
Poate că și mai importantă este întrebarea
dacă ar trebui sau nu să cercetăm și să găsim dezlegarea acestui mister?
Sau este mai bine să lăsăm în pace Ferma Skinwalker?
Sunt oameni care cred că, deși Ferma Skinwalker
este un loc periculos,
aceasta poate deține și cheia supraviețuirii finale a omenirii.
Naratorul: După efectuarea de investigații timp de 20 de ani,
echipa NIDS își încetează toate operațiunile de la Ferma Skinwalker.
Robert Bigelow a vândut proprietatea.
El a deținut proprietatea timp de 20 de ani,
iar în 2016 a vândut-o. O avusese în posesie destulă vreme.
Și unul dintre motivele pentru care el și echipa sa nu mai doreau
să aibă acea proprietate este că acolo există pericole.
E adevărat. Oamenilor și animalelor
de pe acea proprietate li se întâmplă lucruri rele.
Naratorul: Din fericire, persoana către care Robert Bigelow a vândut proprietatea,
antreprenorul imobiliar din Salt Lake City, Brandon Fugal,
s-a angajat să continue cercetarea.
Noul proprietar, are obsesia și dorința
de a-și pune banii la treabă, este începutul unui joc nou.
- Tom, prietene! - Hei, îmi pare bine să te văd!
Am fost abordat de mai mulți oameni de știință
cu care, în trecut, am mai lucrat la un proiect,
care aveau o relație apropiată, confidențială, cu Bob Bigelow
și care au văzut acum o oportunitate pentru ca dl. Bigelow
să transmită altcuiva torța, ștafeta,
unuia care ar avea nu numai disponibilitatea,
ci și resursele necesare pentru a prelua cercetarea
și efortul științific de la Ferma Skinwalker
și a le ridica la nivelul următor.
Este cel mai mare proiect științific din vremea noastră.
Toți cei din echipa pe care am format-o
își vor pune pe masă
diversele lor competențe, fie că este vorba de domenii de investigație științifică,
fizică sau de management al construcțiilor.
Nu cred că a existat vreodată o investigație
asupra paranormalului sau supranaturalului
care să fi avut adunate la un loc atât resursele,
cât și profesionalismul și rafinamentul echipamentelor
pe care le-am destinat acestui efort și acestei proprietăți.
Tipurile de dispozitive pe care le-am desfășurat pe proprietate
includ, desigur, camere de supraveghere audio-video,
care ne permit să vedem dar și să auzim ce se întâmplă
în diferite zone ale fermei.
Avem și geofoane.
Acestea sunt dispozitive care simt vibrațiile solului
generate de activități care pot avea loc sub picioarele noastre,
aici, pe această proprietate.
Avem dispozitive care detectează perturbațiile electromagnetice
într-o gamă largă a spectrului electromagnetic.
Ceea ce vrem să facem
este să măsurăm spectrul de microunde și RF la altitudine.
Este foarte posibil ca aici să se întâmple ceva interesant.
Ar trebui să avem camere de filmare, camere cu infraroșu,
camere de noapte și observații vizuale,
care monitorizează în permanență ce se petrece aici.
Dar vom ajunge la capătul firului.
Sosirea la Ferma Skinwalker
îți șterge toate noțiunile
preconcepute despre lucrurile știute
și te face să te întrebi:
oare suntem singuri în Univers?
Există o putere mai mare?
Poate fi frustrantă și în același timp excitantă
încercrea de a dezlega acest gen de lucruri.
Naratorul: Oare noua investigație, deja în desfășurare
de la Ferma Skinwalker, va oferi în cele din urmă câteva răspunsuri
la misterele care au persistat
mai bine de 200 de ani?
Și dacă da, ne vom dori să rămânem singuri?
Implicațiile înțelegerii mai aprofundate a universului nostru,
a realității noastre... reprezintă o oportunitate.
Așa că Ferma Skinwalker ne oferă ocazia
de a ne confrunta cu aceste lucruri care poate chiar ne sperie.
Acest fenomen este real.
Se întâmplă, indiferent dacă ne place sau nu,
și ar putea modifica structura de bază
a modului în care ne raportăm la lumea exterioară.
Ceva profund se petrece la Ferma Skinwalker
și în zona înconjurătoare.
Și acel ceva se roagă să fie studiat.
Traducere și adaptare: Bic@2021